
11 . 

Spomenuo sam već u nekoliko navrata uzduh, što ga dišu 
i u kome bitišu bjelolist i njegova braća. Svatko znade, kako taj 
uzduh biva sve to rjeđi, kako mu se tlak sveudilj umanjuje, što 
se uspinjemo postepenično u sve više njegove sfere. Najočitije 
nam to pokazuje barometar. Dok je tlak u razini mora 760 mm, 
iznosi on primjerice u donjem gradu Zagreba 750 mm, na 
Sljemenu 670 mm, na Plješivici samoborskoj 690 mm, na ^Ri- 
snjaku 630 mm, na Malovanu velebitskom 610 mm, na Cvr- 
snici samo 580 mm. Ta opstojnost ne bi bila zaista sama za 
se ni od kakog utjecaja na biljni svijet, a pogotovo ne može da 
je razrijeđen zrak uzrok niskom uzrastu bilja. Ta mi znamo, da 
je taj uzrast jednako značajan za bilje, što se spustilo u po¬ 
larnim predjelima sve do razine mora, gdje je uzduh najgušći, a 
njegov tlak najveći, baš kao i za bilje, što 'živi, primjerice, tamo 
u zapadnom Tibetu, ili u istočnom Turkestanu, gdje je Schla- 
gintvveit brao planinskog cvijeća u nehotičnim visinama od 
preko 6000 metara, dakle u visinama, koje nadvisuju od prilike 
još za dvanaest tornjeva zagrebačke katedrale zaglavile litice kralja 
svih evropskih planina, Montblanca. 

Sasvim je drukčije s nekim drugim činbenicima, koji su u 
najužoj vezi s razrijeđenošću planinske atmosfere, a koji i te kako 
utječu na vegetaciju. Takovi su čimbenici ponajpače: temperatura 
i svijetlo. 

Postepenično viši slojevi uzduha ne samo da bivaju rjeđi, 
nego oni bivaju i sve to hladniji. Poprečno pada srednja godišnja 
temperatura zraka na svakih 100 metara za 0,57° C, ili na 170 
metara ža 1° C. Kako ipak to opadanje temperature nije na svim 
mjestima jednako, nego koleba, tako se ni sve tačke jednakih 
i središnjih godišnjih temperatura ne nalaze u jednakoj visini. A 

kako baš o. tome srediku ovisi, kako će daleko (u okomitom smjeru) 
sezati šuma, to je jasno, da će se i njezina gornja granica nalaziti 
u različitim visinama. Uzmemo li napokon na um, da baš s pre- 
stajanjemšume počinje pravo gospodstvo alpinske flore, 
to je opet jasno, da će se i njezina donja granica nalaziti u 
vrlo različitim visinama: na Risnjaku (1528 m) malo podno vrha, 
u francesko-talijanskim Alpama kod nešto preko 2000 metara, a 
u Himalaji tek kod malo ne 4000 metara. Tko bi pak mislio, da 
je gornja granica rasprostranjena označena, ili odsječena crtom 
vječnoga snijega, taj bi se nalazio u bludnji. 

Daleko preko te crte ima u svim planinama dosta mjesta, 
koja su trajno, ili u određeno vrijeme bez snijega, a na takim se 
je mjestima udomilo sasvim zasebno biljno društvo, naime flora 
snježna, nivalna. 

Jedno je dakle stalno: planinsko bilje ne živi basu osobito 
povoljnim temperaturnim prilikama; studen, osobito noću, stalna 
mu je druga. Uz tu studen, pa uz kratkoću vegetacionoga perioda 
(biljnoga rastenja) vezane su i mnoge osebine planinskoga bilja; 
tako, primjerice, njegova trajnost, njegovi cvjetni pupovi, koji su 
gotovi već u jeseni za iduće proljeće, njegovo lišće, koje je sa¬ 
brano u ružice, pa zbitost uzrasta, premda taj zbiti uzrast ovisi 
i o vrlo jakom danjem planinskom svijetlu. Vrlo je značajna ose- 
bina još i to, da će rastenje planinskog bilja započeti kod kud i 
kamo nižih temperatura (svakako već kod nekoliko stepena ispod 
ništice), dok nizinsko bilje 'traži za rastenje nešto više tempera¬ 
ture. Sve nam to dokazuje, da je planinska flora, flora hla¬ 
dnoće. 

Drukčije je sa snažnim razvojem korijenja i s povaljenošcu 
stabljika alpinskog bilja. Te dvije pojave imadu se svesti na to¬ 
plinu planinskoga tla, a snažno korijenje još i na to, što 
raste u tmini, koja rastenje općeno pospješuje, dok ga svijetlo 
zaustavlja (retardira), i što iz vanredno povoljno osvijetljenog 
lišća dobiva obilato plastične građe. Ugrijanost pako planinskoga 
tla, toplina kojega biva u usporedbi s uzduhom to viša, što se 
više uspinjemo, potječe odatle, što razrijeđeni visinski zrak ne 
upija toliko topline, koliko onaj gusti nizinski, i tako se tlo zna¬ 
tno ugrijava zbog jakog sunčanog žara. Tako biva, te je razlika 
temperatura između nekog nezasjenjenog i zasjenjenog mjesta u pla¬ 
ninama kudikamo veća nego u nizini. Izračunaše, primjerice, da 
je jakost sunčanog žara na vrhu Montblanca (4810 m) za 26 /o 
veća nego u razini Pariza. U Himalaji očađen toplomjer pokazuje 
u suncu često 40°—50° više nego u sjeni, što više, temperatura 
je snijega u sjeni nekom zgodom iznosila 5, 6 U ispod ništice, dok 
je toplomjer u suncu pokazivao 55, 5°. A u Tibetu je u visini od 
tri i po hiljade metara poskočio jednom toplomjer u suncu (do¬ 
duše očađen i u vakuumu) na 101, 7°, daklo za 14° više nego je 
tamo vrelište vode, koja u onoj visini ključa već kod 88°. 


Sasvim je prirodno, da je za planinski biljni svijet od go¬ 
leme važnosti i trajanje vremena bez snijega tijekom 
godine, koje trajanje može da je u području planinske flore vrlo 
različito i da iznosi šest i više mjeseci, a bome kadikad samo i 
po mjeseca. Treba dakle, da se brojna bjelolistova braća tamo 
u dalekim visinama vraški požure s rastenjem, vegetiranjem svojim. 
Dakako da im je dan proljetni znatno dulji od onog u dolu; 
Sunce stoji visoko, a i temperatura je uzduha već visoka. Poradi 
toga pomolit će se, kad snijeg stane kopniti, u nizini samo 
po° gdje koja vjesnica proljeća, n. p. ozimnica, dok će planinski 
travnik u malo dana zaruditi cvijećem. Kad dokraja okopni, 
dolazi iza te ,,snježne“ flore prava „proljetna", pa napokon naj¬ 
bogatija „ljetna" — sve to redom, kako nestaje i snijega odozdo 
prema gore, ali sve to samo ovkraj granice vječnoga 
snijega. Onkraj nje sve cvate u isto vrijeme, i djeca snijega 
i proljeća i ljeta. Jesen rano kuca na planinska vrata, a domala 
će je zamijeniti i bijela i kruta i duga alpinska zima. 

Dok smo čas prije nazvali planinski biljni svijet florom hla¬ 
dnoće, moramo sada dodati, da su planinske biljke u jednakoj 
mjeri i djeca svijetla, onog punog, jakog svijetla, što dopire 
od Sunca do njih kroz rjeđi sloj visinskoga uzduha nesmetano i 
puno lakše nego do bilja, što ga tamo dolje u nizini pokriva^ ona 
debela, gusta, teška i vodenim parama daleko više prožeta i često 
maglena atmosfera. 

Kako jako svijetlo zaustavlja rastenje, te je uz sudjelovanje 
hladnih noći uzrokom, da su planinske biljke zbitoga uzrasta, a 
često i sitnolisne, to ono u drugu ruku pogoduje i razgranjivanju 
stabljika, a pogotovo razvoju cvjetova. Dakle je općeno 
poznato bogatstvo planinske flore posljedica jarkog sunčanog 
svijetla. Spominje se, da se planinsko cvijeće odlikuje i osobitom 
veličinom. To međutim nije istina; varka je u tom, što su 
biljke same sitne, a djelomice ugledni cvjetovi vrlo često živo i 
jarko obojeni. U oči pada naročito množina crvenih, pa ljubičastih 
i modrih cvjetova. Te boje potječu od osobitog mastila, što se 
zove „antokijan". A kako antokijanovu postanju barem neposredno 
pogoduje jako svijetlo, to je očito, da su i spomenute žive boje 
planinskoga cvijeća u najtjesnijoj vezi s tim činbenikom, koji je 
tako značajan za planinske visine. Zamislimo sebi napokon, da 
se cvijeću, što je u nizini bijelo i žuto, pridruži kod planinskih 
srodnika još antokijan, evo ti onda onih divnih, ružičastih i na- 
rančasto-crvenih tonova i nijansa, kako nam ih prikazuju, primje¬ 
rice „divlji komorač", koji je u nizinama posve bijel, ili „naran¬ 
časta runjika" naših planina, kojoj su sva brojna nizinska braća 
samo žuta. 

Koliko su zanimljive i sa razrijeđenošću uzduha tijesno vezane 
prilike razdijeljenja vlage u planinskim predjelima, i kolikogod 
one utjecale na planinski biljni svijet, mi ih, kako su dosta za- 

mršene, ne ćemo da ovdje iz bližega prikazujemo. Ipak ne možemo, 
a da se za čas ne zaustavimo kod ovog pitanja: Jesu li biljke 
planinkinje ,,higrofiti“ ili ,,kserofiti?“ A što će to reći higro fiti ? 
Vole li vlagu, je su li joj privikle, je su li čitavim svojim ustroj¬ 
stvom za vlagu udešene, ili se u sušnoj okolini (kserofiti) ćute 
zadovoljnima, pogoduje li njihovu životu ta sušna okolina, s kojom 
čitavo njihovo ustrojstvo stoji u potpunom suglasju? Naučno is¬ 
pravan odgovor bezuvjetno ima da glasi, kako je i ovdje istina 
po srijedi. Kako u planinama ima tipičnih kserofita, primjerice 
među stanovnicima suhih litica, tako ćeš na vlažnim stijenama i 
na dosta nakvašenim travnicima naći i pravih pravcatih higrofita. 
A da između dvije skrajnosti ima i posrednih tipova, ili, recimo, 
po planinskim travnicima i pašnjacima takvih oblika, koji se ni 
u čemu ne razlikuju bitno od naše nizinske travničke, pašnjačke, 
ili po brežuljcima raštrkane čeljadi, to znade svako, ko je, pri¬ 
mjerice, brao jedanput ,,čemeriku“ u Maksimiru, a drugi put podno 
„Zorina gleda 11 na Kleku, ili „majčinu dušicu 11 jedanput u Tu- 
škancu, a drugiput na Triglavu. Što već gore nasjekosmo, možemo 
još jedanput istaći: flora je planinska većim dijelom dosta higro- 
filna, t. j. ona ljubi i rado potražuje staništa prilično vlažna. U 
cjelosti dakle nije ona zaista kserofitična i u bludnji su, koji to 
naučaju, posmatrajući stanovite crte planinskog bilja kserofitičnim 
karakterima, dok se egzistencija tih crta dade i posve drugačije 
tumačiti. 

Kako su u svim planinskim regijama i snažni vjetrovi 
obična pojava (valja ipak da njihovu snagu ne precjenjujemo!), 
nisu ni oni ostali bez utjecaja na bilje i njegov život; osobito 
utječu oni na neke rasplodne prilike, ponajpače na prenašanje 
peluda, raznašanje sjemenja i plodova. Dok su slabiji vjetrovi, 
napose u brežuljkastim i ravničkim krajevima izvrsno sredstvo za 
raznašanje peluda, oni snažni planinski ne bi bili baš podesni za 
taj posao, jer će oni odnijeti peludni prašak i preko dolova i gre¬ 
bena i sljemena, pa će taj prašak došavši tako možda u područje 
sasvim druge flore, do kraja promašiti svrhu i cilj svoj. Baš radi 
toga i zaostaje procentualno u planinskim florama bilje „anemo- 
filno 11 , to će reći ono bilje, što je udešeno za oprašivanje s po¬ 
moću vjetra, zaostaje znatno za biljem „entomofilnim 11 t. j. za 
onim, što je povjerilo posao prenašanja peluda i oprašivanja 
pouzdanijim činbenicima, nego što je vjetar, povjerilo je naime 
taj posao kukcima, čijoj inteligenciji i akuratesi ima to bilje da 
zahvali, te je u konkurenciji s onim povjetrušama odnijelo pobjedu. 

Naprotiv posve je jasno, da će snažan vjetar biti vrlo po¬ 
desan prenasač sjemenja i plodova na znatne udaljenosti, pa prema 
tome i dobar pomagač kod širenja planinskog bilja i uvećavanja 
njegovih ploština. Koje dakle čudo, da se bjelolist i njegova braća 
baš u velike koriste tom dobrom stranom vjetra, što najbolje po- 
svjedočava opstojnost, da su sjemenke i plodovi planinskih bi- 


lina od znatno pretežne česti udešeni za širenje vjetrom. Dakle 
je planinska flora u neku ruku i flora snažnih vjetrova. 

Izvjesno je napokon, da kako i drugdje, tako i u planinama 
utječu na bilje prilike tla; ako bas i ne utječu toliko na nje¬ 
govo lice, a ono ponajpače na njegovo rasprostranjene diljem 
nekoga planinskog masiva. Šumoviti proplanci, ubavi travnici, 
mršavo, kršno, pa tresetno tlo, stijene i litice i t. d. imaju svoju 
djecu, a pri tom su odlučne i druge fizikalne (toplina i vlaga) 
i kemijske (n. pr. vapno i kremen) prilike dotičnih mjesta, 
a najčešće kombinacija zapravo jednih i drugih u isti mah. 

Ostavljajući čitav neživi milieu, u čijem je krilu odrastao 
planinski biljni svijet, mi ne možemo, a da ne zavirimo još u jedan 
kutić njegova života, u neke intimitete njegova srca, naime ravno u 
ljubavne odnose, što ih podržava spram leptira, tih pravih pla¬ 
ninskih gizdelina u šarenome fraku, i spram kojekakih vazda nek¬ 
tara žednih mušica zujilica. Međutim da govorimo bez natruhe 
šale, ozbiljno i naučno sasvim ispravno: bumbari, muhe, u manjoj 
mjeri pčele, dakle svakako bolji talenti i inteligentniji članovi 
velikog naroda zareznika, gospoduju sa leptirima na čelu u pla¬ 
ninskim sferama. Oni su sebi planinsko cvijeće upravo odgojili, 
skrojili su mu ruho po svome ukusu i sebi na uhar, učinili su 
— dakako u kombinaciji s drugim prilikama — od njega ono 
što je i kakovo je. 

Pa kako uopće taj svijet zareznika, što se nalazi u nekom 
predjelu, odlučuje i karakterom njegove flore, baš tako kao i 
temperatura, ili svijetlo, tako je i u čitavoj organizaciji planinskoga 
cvijeća savršeno ostvarena prilagodba njegova onim količinama 
planinskim, što idući za nektarom, prenose pelud od cvijeta do 
cvijeta, pa tako i nehotice i neznalice skrbe za izdašnu oplodnju 
i za obilan i snažan pomladak bjelolista i planinske njegove braće. 
Evo brojnosti leptira i muha u planinama odgovara i znatno bro- 
jevno presizanje cvijeća, što je udešeno za oplođivanje s pomoću 
tih zareznika. Napose su planine bogate na „leptirskome cvijeću^ 
(Faltersblumen), kojemu se pridružuju i brojne biline „muharice 11 
(Fliegenblumen), dok daleko zaostaju cvjetni oblici prilagođeni 
pčelama ili pogotovo kornjašima. Spomena je vrijedno još i to, 
da leptiri danji vole ponajpače cvijeće crveno, manje ljubičasto, 
dok one mračnjake, leptire noćne najvećma vabi k sebi cvijeće 
bijelo, i ne toliko bojom, koliko mirisom svojim, koji je često 
baš noću najintenzivniji. — 

Dakle: Planinska je flora ne samo flora hladnoće i svijetla, 
u neku ruku i vjetra, nego ona je i flora leptira, jer su leptiri oni Don 
juani i kavaliri, što podržavaju natjesnije i najintimnije ljubavne 
odnose s planinskim cvijećem, s umiljatim sestricama našeg bjelolista. 

■"Ulili"- 

Jaje. 

Napisao Jules Michelet, prevela Zdenka Smrekar. 

Učeno neznanje, jasnovidni nagon naših starih izrekao je 
ovo proročanstvo: „Sve dolazi iz jajeta; to je kolijevka svijeta." 

Uz isto porijetlo raznovrsnost sudbine najviše ovisi o majci. 
Ona djeluje i predviđa, ona ljubi više ili manje; ona je više ili 
manje majkom. Što je to ona više, to se i biće više uspinje; 
svaki stupanj bivstvovanja ovisi o stupnju ljubavi. 

Što može majka u pomičnom životu ribe? Ništa drugo no 
da svoje jaje povjeri oceanu. Što može u svijetu kukaca, gdje 
redovno umire, kad je snesla jaje? Jedino da mu nađe prije no 
što pogine, sigurno mjesto, gdje će se razvijati i živjeti. 

Dapače i kod više životinje, kod sisavca, gdje se čini kao 
da je toplina krvi nužno smanjila ljubav, gdje je majka sama 
tako dugo za svoje mlado i njegovo gnijezdo i topli dom, tu su 
brige materinske mnogo manje. Mlado se rodi razvito, odjeveno, 
sasvim slično svojoj majci; spremno mlijeko čeka već na nj. I 
kod mnogo se vrsta obavlja razvoj, a da se za nj majka ne stara 
više, no što se brinula, dok je ono raslo u njenoj utrobi. 

Sasvim je drugačija sudbina ptice. Ona bi poginula, kad ne 
bi bila ljubljena. 

Ljubljena? Svaka majka ljubi, od oceana pa sve do zvijezda. 
Ali ja mislim reći njegovana, okružena beskrajnom ljubavlju, ovi¬ 
jena toplinom materinskog srca. 

I u samom jajetu, gdje vapnena ljuska čuva mlado, ono 
tako živo osjeća svaki dodir zraka, da zbog svakog ohladnjelog 
mjesta na jajetu, strada po koji ustroj buduće ptice. Odatle taj 
dugi, mučni posao sjedenja, to dobrovoljno ropstvo, ta negibljivost 
najgibljivijega od sviju bića. A sve je to i vrlo bolno, jer se kamen 
pritište tako dugo na srce i na meso, često na živo meso! 

A kad se mlado rodi, onda je golo. Dok mladi sisavac, 
odjeven od prvog dana, odmah puže ili hoda, mlado ptiče (oso¬ 
bito kod viših vrsta) leži bez pahuljice, nepomično na leđima. I 
tako majka ne podržaje toplinu samo tim, što ga je izlegla, već 
je i dalje potiče brižnim trenjem. Ždrijebe znade sisati i samo se 
vrlo dobro hraniti; malo ptiče mora čekati, da majka traži, oda¬ 
bire i sprema hranu. No ona ga ne može da ostavi. Tu će je 
otac nadomjestiti. Evo prave obitelji, vjernost u ljubavi, prvo 
moralno svijetlo. 

Ne ću da ovdje govorim o dugotrajnom uzgoju sasvim ose¬ 
bujnom i smionom, o uzgoju u letu; a još manje o uzgoju u 
pjevu, tako nježnom kod ptica umjetnica. Sisavac skoro zna, što 
treba da uopće zna; mnogi trči odmah iza poroda; pa ako i 
posrne, recite mi, je li to sasvim isto: pasti bez pogibelji u travu,, 
ili dignuti se nebu pod oblake? 

Uzmimo jaje u ruke. Ovaj eliptični oblik, najshvatljiviji, naj¬ 
ljepši, koji se najviše opire izvanjemu nasrtaju, stvara u nama 
ideju maloga cjelovitog svijeta potpune harmonije, kojoj ne treba 
niti što oduzeti niti dodati. Anorganski dijelovi nimalo ne slabe 
ovaj savršeni oblik. Ja osjećam iza te mrtve pojave veliki misterij 

života, jedno sjajno djelo Božje. r T 

A koje je to djelo? I što će odavle izaći? Ja to ne znam. 
Ali ona to dobro znade, ona koja raširivši krila drhće i grli jaje, 
što sazrijeva njenom toplinom; ona, koja je dosad kao slobodna 
kraljica zraka živila po miloj svojoj volji, a najednom se poput 
ropkinje učinila negibljivom nad ovim nijemim predmetom, sto 
naliči kamenu, i gdje ništa ne odaje kakav život. _ 

Ne govorite o slijepom nagonu. Vidjet ćemo na činjenicama, 
kako se ovaj jasnovidni nagon mijenja prema prilikama, diugim 
riječima, kako se ovaj um u začetku po prirodi svojoj malo ra¬ 
zlikuje od visokoga uma ljudskoga. ... , . 

Da ova majka pronicavošću, jasnovidnoscu svoje ljubavi 
znade, vidi točno. Kroz gustu vapnenu ljusku, gdje tvrda ruka 
vaša ne osjeća ništa, ona ćuti nježnim osjetom tajnovito biće, sto 
se ovdje hrani i razvija. I ovaj je pogled podržaje u mučnom 
radu sjedenja u dugom njenom ropstvu. Ona vidi mlado svoje 
nježno i drago u djetinjim pahuljicama, ona predviđa nadom 
svojom, kakvo će biti smiono i jako, kad će raširivši krila gledati 

Sunce i letjeti protiv bure. , 

Iskoristimo ove dane. Ne žurimo se. Promatrajmo polagano 
ovu dragu sliku materinskog sanjarenja, tog drugog rađanja, kojim 
ona dogotavlja taj nevidljivi predmet svoje ljubavi, to nepoznato 

dijete svojih želja. • _ • ,. 

Prizor je taj dražestan, ali ujedno i uzvišen. Budimo ovdje 
čedni. Kod nas majka ljubi ono, što se giblje u njenom krilu, 
ono česa se dotiče, što drži i obuhvaća u sigurnom posjedu; 
ona’ ljubi stalnu zazbiljnost, pokretnu i gibivu, što odgovara njenim 
kretnjama. Ali ona druga ljubi budućnost i ono nepoznato , srce 
njeno udara osamljeno i ništa mu još ne odgovara. A ipak ona 
ne ljubi manje, žrtvuje se i trpi; i trpila bi do smrti za svoj san i svoju 
vjeru. Snažna, djelotvorna vjera. Ona izgrađuje svijet, možda naj¬ 
čudniji od sviju. Ne govorite mi o suncima, o osnovnoj kemiji 
svjetova. Čudo, što se skriva u jajetu kolibrića vrijedi koliko i 
mliječna staza Shvatite, da je ova malaneprodirna točka čitav ocean, 
mliječno more, gdje u klici plovi ljubimac neba On plovi, ali ne 
bojte se brodoloma; pričvršćen je na najnježnijim nitima: svaki 
udarac, svaki dodir prišteđen mu je. I tako voljko pliva u tom 
toplom elementu, kao što će kasnije u zraku. Duboka sigurnost, 
savršen položaj u krilu hranivog stana! Koliko bolja od svakog sisanja. 

Ali najednom sred tog božanskog sna, mlado osjeti svoju 
majku, njenu magnetičnu toplinu. I ono također stane da sanja. 
Njegov je san — gibanje; ono oponaša svoju majku, obli- 

kuje se prama njoj; prvi njegov čin, čin nesvijesne ljubavi, jest 
da joj naliči. 

„Zar ne znaš, da ljubav mijenja u njemu ono što ljubi?“ 

A čim joj naliči, hoće da ide k njoj. Nagiblje se, upire sve 
bliže o ljusku, koja ga još jedina luči od majke. A ona sluša; 
gdjekad je tako sretna, da čuje već njegovo prvo cijukanje. Mlado 
pak ne će da ostane; osmjeli se, odluči. Ima kljun, pa se njime 
služi. Udari, razbije, rascjepka zid svoje tamnice. Ima nožice, pa 
sebi njima pomaže . . . Plaća mu je oslobođenje, ulaz u slobodu. 

Ne ćemo ovdje govoriti o ushitu i uzbuđenju, o divnom ne¬ 
miru i svim brigama materinskim ; već smo spomenuli teškoće odgoja. 

Ptica se upućuje tek vremenom i nježnošću. Odlikujući se 
letom odlikuje se još više tim, što je imala topli dom, što je ži¬ 
vjela po svojoj majci; a po tom, što je majka hranila, a otac 
uzgojio, ovo najslobodnije od sviju bića mezimče je ljubavi. 

Hoće li se tko da divi plodnosti prirode, snazi stvaranja, 
divnom bogatstvu (što u jednu ruku i zastrašuje), koje iz jednog 
izlazišta stvara na milijune oprečnih čudesa, taj neka promatra 
ovo jaje sasvim slično drugom, odakle će ipak izaći bezbrojna 
plemena, da se razlete svijetom. 

Iz tamnoga jedinstva priroda izlijeva, prosipa u nebrojenim 
zrakama divno raznoličnima ove krilate plamene, što zovete pti¬ 
cama, i što sjaju od žara i života u bojama i pjevu. Iz žarke 
ruke Božje izlazi neprestance ova neizmjerna lepeza silne razno- 
ličnosti, gdje se sve ljeska, sve pjeva, gdje me sve zaslijepljuje 
harmonijom i svijetlom ... I zapanjen spuštam oči. 

Vi svijetle pjesme nebeskoga ognja, kamo vi ne dopirete?... 
Za vas nema ni visine ni udaljenosti; nebo, ponor — sve je 
jedno. Ima li oblaka ili duboke vode, koja vam nije pristupna? 
Zemlja u širokom svom pojasu, koliko je velika sa svojim gorama, 
svojim morima i dolinama, vaša je. Slušam vas pod ekvatorom, 
žarke kao zrake sunca. Slušam vas na polu u vječnoj šutnji, gdje 
je prestao život, gdje je nestalo zadnje mahovine; sam medvjed 
gleda iz daljine i odilazi mumljajući. A vi, vi još i tu ostajete, 
živite, ljubite, svjedočite o Bogu, ogrijevate smrt. U strašnim pu¬ 
stinjama nježna ljubav vaša ublažuje ono, što čovjek nazivlje bar¬ 
barstvom prirode. 



Cvijeće u zimi- 

(O umjetnom pupanju.) 

Priopćio Dr. V. Vouk. 

Naskoro će se sva priroda zaodjenuti velom sna, da pre¬ 
spava čitavu zimu i oko nam ne će više uživati zelenila lišća i 
šarenila cvijeća. Sva će priroda opustiti i omrtvjeti, kao da je za 
uvijek usnula. Tek onda, kada prvi topliji sunčani traci u proljeće 
iznova obaspu prirodu, probudit će se svaki i najmanji pupoljak, 
zazelenit će svaka travka — priroda će upravo na novo oživjeti. 
Nije to samo bajka, da svaka biljka naših krajeva sniva zimski 
san, već su to prirodoslovci uistinu potvrdili. Nježno lišće našeg 
bilja ne bi moglo izdržati stroge zime, pa da se od studeni obrani, 
odbacuje svaka biljka svoje zeleno i šareno ruho i sprema se na 
počinak. Taj počinak zovu prirodoslovci „period počinka". 
Biljka za tog počinka uistinu počiva, svi njezini životni procesi 
miruju, ona ne prima i ne siše vode iz zemlje, ona ne isparuje i 
ne diše, jer nema čime, kad joj je otpalo lišće. Taj je period po¬ 
činka osobito čudna pojava u životu biljke. Jedna se biljka spremi 
ranije na počinak, druga kasnije; svaka u svoje vrijeme. Obično 
se misli, da je upravo sama zima pravi uzrok, da biljka odbacuje 
lišće i da prije prolista. Stavimo li grančicu jorgovana početkom 
zime u toplu sobu, vidjet ćemo, da će gola grančica i nadalje 
ostati gola i pupovi će se jedva do proljeća razviti. Jedan je od 
učenjaka jednom načinio pokus, te je nekoje naše drveće prene- 
sao u tropske krajeve, gdje kroz čitavu godinu sveudilj traje 
jednako topla klima. I šta se je dogodilo ? Bukva i hrast, čim je 
nadošao listopad, odbacili su svoje lišće, te su istom opet u pro¬ 
ljeće prolistali. Taj je zimski san zadržan u samoj naravi bukve 
i hrasta, te nije direktno pvisan o izvanjim prilikama, i ako 
ove na nj uplivaju. Prema tome zimskome snu udešena je i či¬ 
tava organizacija biljke. 

Ovom se prilikom sjećam jedne velike izložbe cvijeća, koju 
sam pred jedno deset godina vidio u Beču. Bilo je to baš kon¬ 
cem novembra u nastupu prve zime. Evo što sam tamo vidio: 

Od glavnoga ulaza prođoh dugim hodnikom, koji je s obje 
strane bio urešen divnim hrizantemama. Došavši u glavnu dvo* 
ranu ustavilo mi se oko odmah na jednoj velikoj grupi, koja je 
bila označena naslovom: Proljeće, ljeto, jesen i zima. Bilo je tu 
trešanja u punom cvatu, cvatućih grmova forsitije 1 ), ružičastih cvje¬ 
tova japanske dunje, plavih zumbula i bijelih đurđica, cvatućih 
azaleja, ruža, ciklama, još svježeg grožđa na trsu, modrih mrazo- 
vih sestrica i mnogo drugih raznolikih zastupnika svih godišnjih 

*) Forsitija (Forsythia suspensa) je grm, koji potječe iz Japana 
a cvijeta žutim cvjetićima i goji se svuda u nasadima. Ima jedna vrsta, 
koja raste divlje na Balkanu. 

doba proljeća, ljeta i jeseni, a bilo je i prvih još zimskih glas¬ 
nika' proljeća, jaglaca i visibaba. Sve je to cvalo u doba kata- 
rinčica. — Kolike li vrtlarske umjetnosti! Kako li je čovjek nad¬ 
vladao prirodu, te upravlja njome tako, da i najmanji cvijetak u 
njegovoj ruci procvjeta upravo onda, kada se svidi njegovoj volji 
i njegovome ukusu. Mnogi se je od vas jamačno čudio otkuda 
preraznoliko cvijeće, đurđice, jorgovan, azaleje i drugo u gradskim 
trgovinama cvijeća baš usred zime, dok čitava priroda i njen cvje¬ 
tni ures spava tvrdim snom. Kako je vrtlar probudio svoje go¬ 
jence iz tog sna i u čemu sastoji to njegovo umjeće? 

Odgovor bi bio vrlo kratak. Treba samo period zimskog po¬ 
činka na bilo koji način skratiti ili produljiti, već prema tome, 
kako li je od potrebe. A takovih načina poznajemo danas više, 
te o njima hoću danas koju da rečem i to baš u nastupu zime, 
da ih koji od čitatelja uzmogne i sam isprobati. A posluša li bolje, 
imati će i na sam Božić cvatućeg jorgovana i drugog cvijeća. 

Pred kojih petnaest godina objavio je Johannsen profesor 
botanike na sveučilištu u Kjobenhavenu vrlo zanimljivo otkriće. 
Prof. Johannsen je istraživao, kako djeluju omamljiva sredstva 
kao etir i kloroform na bilje i tom je prilikom došao do čudnog 
rezultata. Dok je većina bilja pod djelovanjem etira t. j. u nar¬ 
kozi životni razvoj obustavila, dotle su pupovi pod utjecajem etira 
prije propupali, nego normalni pupovi. Iz ovoga se je razvila po¬ 
sebna metoda umjetnog pupanja, kojom je period počinka 
zakojih 4—6 i više tjedana skraćen. Ova se metoda omamlji- 
vanja sastoji u tome, da se željeni pupovi, primjerice od jorgo¬ 
vana, forsitije, vrbe i dr. još u početku perioda počinka, dakle 
, od prilike mjeseca listopada stave u ormariće, koji dobro zatva¬ 
raju i u kojima se nalazi u posudici stanovita količina etira. 
Praksom je ustanovljeno, da najbolje djeluje količina etira od 30—45 
grama tekućeg etira na jedan hektolitar zračnog prostora. ) sva¬ 
kako treba uzeti u obzir, u kojem se stadiju zimskog sna nalazi 
biljka, jer će u početku trebati veću količinu etira nego pri k°ncu. 
Omamljivanje s etirom u zatvorenom prostoru traje tada 24—30 
sati, a nakon toga se pupovi stave u prostor sa srednjom topli¬ 
nom. Pupovi, koji su na ovaj način omamljivani propupaju redovno 
najmanje 5 tjedana ranije, a to znači za vrtlara veliki dobitak na 
tremenu. Nije dakle čudo, da su se velike vrtlarije počele s 
ovom metodom u velike baviti, sve dok nije jedna nova u mno¬ 
gome praktičnija metoda potisnula ovu posve u kraj, te je danas 
poznamo tek kao zanimljivu fiziološku pojavu. ... 

Druga je metoda umjetnog pupanja nastala negdje u Rusiji. 
Za njena se začetnika ne zna, tek znamo tobko, da nije nastala u 
laboratoriju kojeg učenjaka, već u praktičnom laboratoriju jos 


i) Pobliže upute mogu se naći u publikaciji prof. J ohannsena 
„Das Aetherverfahren beim Friihtreiben mit besonderer Berucksichtigung 
der Fliedertreiberei Jena. Verlag Fischer. II. Aufl. 1906.“ 




praktičnijeg vrtlara. Tek od god. 1905. počeli su se u vrtlarskim 
časopisima javljati glasovi o umjetnom pupanju đurđica pomoću 
t. zv. toplih kupelji. Tako je to doznao i profesor botanike 
na bečkom sveučilištu Molisch i to od svoga brata vrtlara u 
Brnu. Prof. Molisch je potomak vrtlarske obitelji — otac mu 
je bio vrtlar, te nije čudo, da se je živo zanimao za ovu vrt¬ 
larsku novost. Stoga se je on i dao na istraživanje ove novosti 
sa stručnjačkog fiziološkog stanovišta, te je pri tom izučavanju 
iznio na javu mnoge po vrtlarstvo znatne činjenice. 

„Tople kupelji* 1 sastoje u kratko u ovome. Biljku, koja se 
nalazi” u početku zimskog sna, dakle mjeseca listopada ili stu¬ 
denog, treba staviti kroz 9—12 sati u toplu vodu od 30—35° C 
i nakon te tople kupke staviti u temperirani prostor (loženu sobu 
ili staklenik). Ovako okupani pupovi prolistati će i procvjetati 
6—8 tjedana ranije od normalnih, nekupanih pupova. Za pokus 
toplih kupelji preporučam svakome jorgovan, koji treba kupati 
polovicom listopada, a i kasnije da procvjeta oko Božića. Posve 
naravno, da korijenje grmića ne smije doći u vodu, već samo 
pupovi sa granama. Mogu se uzeti i odrezane grane, koje kasnije 
poslije kupke treba staviti u lonac ili vazu sa vodom. Za vrtlare 
preporučuje prof. Molisch, da se upotrebe za kupanje bazeni, u 
kojima se grije voda pomoću cijevi, a takove ima svaki malo 
veći staklenik. Grmovi se stave obrnuto sa granjem u vodu, a 
sve se pokrije slamnjačama. (Vidi sliku 1). Tko nema toplih ba¬ 
zena, zadovoljit će se i sa banjom ili kacom za kupanje, u kojoj 
treba vodu dodavanjem vruće vode uzdržati kod topline od 
30-35° C 1 ). 

Uspjeh je toplih kupelji ovi¬ 
san u prvom redu o naravi same 
biljke. Nekoje naše drveće: kao 
bukva i jasen ne mogu se nikako 
pomoću toplih kupelji probuditi iz 
sna. U drugu je ruku uspjeh 
ovisan i o stadiju počinka, u ko¬ 
jem se biljka nalazi, te o trajanju 
kupke. Obično se preporuča kupelj 
topla 30—35° C kroz 9—12 sati. 

Zanimljivo je to, da 'topla kupelj 
djeluje pospješno samo na one 
pupove, koji su se nalazili u 
kupki. To nam prikazuje i slika. 

(Slika 2.) Ona polovica jorgo¬ 
vana, koja je okupana, nalazi se u 
punom cvatu, dok je nekupana 
lista i cvijeta. Isto pokazuje i treća slika s vrbom. 

’) Pobliže upute o toj metodi nalaze se u knjizi: Molisch, H., Das 
Warmbad als Mittel zum Treiben der Pflanzen. Jena 1909. 

Ova se je metoda umjetnog pupanja raširila naskoro po 
praktičnim vrtlarijama, te je, kako već rekoh, istisnula iz prakse 
metodu omamljivanja. Cvijeće, koje.se početkom zime vidi svuda 
u trgovinama cvijeća, velikim je dijelom na ovaj način uzgojeno. 
Tko hoće na Božić cvatućeg jorgovana, trešanja, forsitija, šljiva i 
drugog uresnog grmlja, neka pokuša sam s ovom metodom. 

No nije sve cvijeće u zimi uzgojeno na ovaj način. Ima i 
drugih raznih metoda, koje su vrtlari iskustvom pronašli i koje 
su u principu drugačije, nego li ove dvije opisane. 




Slika 2. Slika 3. 

Sto smo učinili pomoću povišene temperature u vodi mo¬ 
žemo- postići i pomoću niskih temperatura, ali u drugom pravcu. 
Mi možemo naime kod niskih temperatura zaustaviti biljku u nje¬ 
nom razvitku po miloj volji. Vrtlari čine to u velike sa đurđicama, 
koje, dok su još u pupu, drže kod temperature od 3—5° C u hla- 
dionicama sve dok hoće, da se pupovi razviju. Tada ih stave u 
kulturu, gdje za kratko procvjetaju. Na taj način imamo đurđica 
na tržištu u svako doba godine. 

Tako ima vrtlar za svaki cvijetak svoju posebnu metodu. 
Tulipani, koje Holandezi specijalno i u velike goje, ne dolaze 
k nama direktno iz Holandije. Prije nego li lukovica tulipana dođe 
u ruke kupca prevali upravo ogroman put. Vrtlaru je vrlo mnogo 
do toga, da njihova roba dođe što ranije na trg, te stoga razloga 

šalje lukovice u toplije krajeve na jug, u južnu Francesku ili cak 
u Kapsku, gdje one zbog promijenjenih klimatskih prilika ranije 
dozore, a prema tome i ranije propupaju. Pošto su se lukovice 
nakon jedne do dvije godine aklimatizovale, vraćaju se natrag u 
domovinu, odakle istom dolaze na svjetsko tržište. Vrtlar eto ne 
žali ni vremena, ni troška, ni puta, samo da mu gojenci dođu što 
ranije do cvatnje. 

U novije su doba fiziolozi, koji se bave izučavanjem biljnog 
života, pronašli- mnogo različitih metoda, kako možemo pupove 
dovesti ranije do cvatnje, no sve ove metode nemaju nikakove 
ili samo malu praktičnu vrijednost. Spomenuti je već prof. M o 1 1 s c h 
pronašao, da jednako kao etir ili topla kupelj djeluje i dim od 
slame dapače i one čudne i nevidljive zrake, koje izlaze od tajno- 
vitoga počela radija. Mladi jedan učenjak, imenom Weber, našao 
je opet, da ubod iglom u pup dostaje, da se pup ranije probudi. 
Ovu metodu nazvao je Weber „metodo m ozlijeđivan j a . 
Weber je našao, da i rasvjetni plin acetilen jednako djeluje 
kao i etir. Slovenac dr. Jesenko je uštrcavao u pupove etir i 
i omamljiva sredstva, te mu je i tako uspjelo dovesti pupove do 
ranijeg razvitka. Laakon je konačno pokazao, da i hladna 
voda djeluje kao i topla, ako su u njoj otopljene stanovite 
mineralne soli u stanovitoj količini. Sve te metode kako vec rekoh 
imaju samo teoretičku vrijednost, te ćemo stoga reći koju i o te¬ 
oriji pojava ranijeg pupanja. 

Pitajmo dakle, kako i na koji način djeluju ta razna sredstva 
kao topla voda, etir, acetilen, radij, ubod i dr. na pup, koji se 
nalazi u snu? Na ovo nam pitanje nije baš lako odgovoriti. Da 
je nauka slučajno upoznala samo metodu toplih kupelji, to bi ja¬ 
mačno naučenjaci tvrdili, da je baš topla voda -uzrok ranijeg 
pupanja No mi ne možemo ni toplu vodu, m etir, niti bilo koje 
drugo sredstvo smatrati uzrokom propupavanja; sva su ova 
sredstva samo povod, radi kojega dolazi do pupanja. Priro¬ 
doslovac i botanik poznaje već prilično dobro sve one kemijske 
i fiziološke dogođaje, koji se zbivaju prigodom razvijanja pupova; 
on znade, da se pri razvijanju pupa pretvara škrob u slador, da 
stanice rastu i t. d. - no pravoga uzroka nije jos do danas 
upoznao. Većina ih kažu, da sva ova sredstva, koja smo nabiojili, 
djeluju kao podražaj na pup. Da ovo razjasnimo, možemo pup 
u mirnom stanju zimskoga sna uporediti s urom, koja je navinuta, 
a stoji i miruje. I život se u pupu nalazi u napetom, ali u mi- 
rujućem stanju, koje zovemo i latentnim. Treba samo njihalo ži¬ 
votne ure u pupu na bilo koji od navedenih načina staviti u gi¬ 
banje i — ura će ići, a pup će se razvijati. 

Konačno još nešta. Upoznali smo, kako je metoda oma¬ 
mljivanja etirom nastala u laboratoriju učenjaka i došla iz labo- 

ratorija u praksu. Vidjeli smo nasuprot, kako je metoda toplih 
kupelji nastala u praksi, te je istom onda dobila na vrijednosti, 
kada je znanstvenom metodom proučena došla ponovno u praksu. 
Vidimo dakle, kako se u ovom slučaju praksa i teorija pomažu 
i upotpunjuju. A tako i valja, jer teorija može uvijek mnogo šta 
da nauči iz prakse i obratno. Stoga i sama čista znanost, a 
s njome i učenjak i istraživač ne smiju nikada s uma pustiti 
život, kojemu znanost ima da služi. 



Od Pitagore do Newtona. 

Napisao francuski Paul Painleve. 1 ) 


I. 

Kad bi se Grci Atenjani ili Jonjani sakupljali, da proslave 
prvi dan ljeta, klicali bi radosno o izlazu Sunca Apolonu, bo¬ 
žanskom strijelcu, mlađanom bogu, koji ima strijelice iz plamena, 
a iza četveroprega svoga ostavlja srebrn trag na ružičastom, 
čvrstom svodu nebeskom. Neka se uspne tko između nas, koga 
može astronomska gorljivost održati na nogama u noći sve do 
zore, na visoku kakovu ravan i neka gleda prema istoku: no ne 
će vidjeti božanskoga strijelca, gdje se diže na horizontu, ni nje¬ 
govih konja, gdje se propinju. Hladno i ustrajno naučno motrenje 
raspršilo je te slatke prikaze. Danas znademo, da Zemlja nema 
ni svoda, ni stupova; da je tek atom, koji se vrti sa svim svojim 
palačama, narodima i kraljevstvima u praznom prostoru; da je 
jedan od najmanjih planeta, koje Sunce vuče kao zarobljenu 
pratnju prema cilju, koji uvijek izmiče. Znademo, da je beskonačan 
prostor napučen suncima jednakima našemu Suncu, svemirima 
jednakima našemu svemiru, a sve ove svemire čeka ista sudbina. 
Eto to tvrde naučnjaci. U to vjeruju danas naobraženi ljudi. No 
većina njih prima.ove nove naučne dogme, a da ih ne ispituje, 
na neki način kao vjerovanje. Koliko ima stanovnika velikoga 


J ) Svake godine, u navečje ljetne suncostaje (21. lipnja), sastaje se 
francusko astronomsko društvo, što ga je osnovao Camille Flammarion, 
na Eiffelovu tornju, da s najviše terase tornja dočeka i pozdravi na početku 
ljeta prve trake jarkoga Sunca. Na taj način htjedoše današnji ljudi da 
obnove taj sveljudski i prastari običaj. Svake se godine na toj „Slavi 
Sunca" drže predavanja i izvode glazbene skladbe^ Paul Painleve, prije 
profesor matematike na politehničkoj školi pariškoj, jedan od matema- y 

tičkih orlova (kako ga u Franceskoj zovu), a sadašnji predsjednik mini¬ 
starstva u Francuskoj i ministar rata, ocrtao je na jednoj takvoj „Slavi 
Sunca" briljantnim crtama razvoj ljudske misli o svemiru od vremena Pi¬ 
tagore pa do Nevvtona i do današnjega dana. To predavanje podajemo 
ovdje našim čitačima. » 


kojega grada, koji su se sa svog prozora ikada osvjedočili svojim 
očima, da se ista zvijezda diže uvijek nad istim krovom, i koji 
su potrošili nekoliko sati, da proslijede polako i pravilno uspi¬ 
njanje ili spuštanje kojega zviježđa. A koliko ih osobito ima, koji 
su se ikada pozabavili dokazima, što ih je nakupila nauka, da 
učvrsti svoje tvrdnje. 

Pa ipak: ni Nevvtonova knjiga ,,Principia“, ni Laplaceov 
„Sustav svijeta" nijesu dekalozi objavljeni jednoga dana kojem 
proroku na Sinaju posred oluje i groma. Nijedan bog nije po¬ 
vjerio i otkrio ljudstvu pravi ustroj svemira. Tu su vijekovi i vi- 
jekovi duševnih pregnuća i heroičnih djela; to je tisućljetan posao, 
kod koga su se napinjale bez prekida sve sposobnosti roda ljud¬ 
skoga, gdje su zajedno radili razum, razmišljanje i genij s hra- 

brošću i smionošću. . v 

Ta pomislite samo, da sama spoznaja one istine, koju cesto 
izgovaraju djeca u školi: „Zemlja je kugla", krije u sebi mnoge 
i mnoge brodolome, poraze i zasjede usred mračnih šuma; pre¬ 
dočite sebi ujedno, koliko li je trebalo, da se sredi mozak ljudski i 
njegova geometrija, koja se je tek rađala. 

I baš ovu neprekidnu težnju za istinonp sa svim nezgodama 
i stramputicama i sa svojim triumfima, pokušat ću da predočim, 
.a potsjetit ću u kratko na pobude, s pomoću kojih se je čovjek 
uzvinuo do naučnog shvaćanja svemira. 

A među tim shvaćanjem i neposrednim utiskom naših sjetila, 
kolikoga li jaza! Čvrsto, neizmjerno, ravno tlo, nepomično, da ga 
ne može ništa uzdrmati, prema kojem padaju svi predmeti; užarena 
ploča, koja prolazi periodično nad tlom, da ga grije i rasvjetljuje; 
kad nema toga Sunca, eto sjajnih točaka, koje se pale na nebu 
poput luči: i eto izravnoga utiska, što ga prima svijesno biće, 
koje živi na Zemlji, iz izvanjega svijeta. Kojim se je to čudesnim 
opažanjima i divotom duha oslobodio čovjek ove iluzije, koja se 
čini nesavladiva, da se podigne do istine? 

U povijesti ideja ljudskih bilo bi najganutljivije i najljepše 
poglavlje od sviju ono, koje nije i ne će biti nikada zapisano. 
poglavlje prvo. Što se je zbivalo u mračnoj svijesti naših pra¬ 
djedova, kad su se dali na put po planetu potaknuti tupim na¬ 
gonom izvjedljivosti? Što su vidjeli, što su opažali po nepoznatim 
krajevima, kroz koje su prolazili, kad su trčali u hrpama uzduž 
rijeka, da traže gaz, kad su silazili vičući na obali novih mora, 
više slični čoporima vukova i kinokefala, s kojima su se borili i 
rukama ih kidali, nego ljudima? Koliko je mirijada godina trebalo, 
dok se je pretvorio u njihovom mozgu onaj posve životinjski 
podražaj, zbog kojega psi laju na Mjesec, u ono jasno i točno 
razabiranje, s pomoću kojega razlučujemo na nebu sedam zvijezda 
u Velikom Medvjedu? Toga ne znamo, pa i ne ćemo nikada znati. 
Postanak ljudske inteligencije, kao što postanak naše vlastite, 
ostaje nam mračan: pa kad hoćemo da istražujemo njihove po¬ 
četke, zaronjuje nam pogled u noć. 

No i ako nam izmiče čitava prošlost prije pojave jezika i 
pisma, znademo bar točno mjesto na Zemlji, gdje su se prvi puta 
kristalizirala u naučnu formu sakupljena opažanja i razmatranja. 
Nauka se je rodila u Haldeji, prvi su učenjaci bili haldejski Magi, 
odgojitelji Asirije, Egipta i Grčke. 

U kako davno doba sežu njihova prva astronomska opažanja? 
Bar do 5000 godina; vjerojatno i do 30.000, možda i do 100.000 
godina. S pomoću najnovijih istraživanja i sve brojnijih odgone¬ 
tanja klinatih natpisa moći ćemo ustaliti točnije ove podatke. No, 
ako se ne svraća pažnja na pitanje o trajanju, može se već sada 
s malo intuicije osvježiti u velikim obrisima razvoj mišljenja hal- 
dejskoga. 

Prvi su astronomi i prvi geometri bili poljodjelci. Za onih 
prozračnih i blistavih noći istočnih, kad su ležali pokraj svoje 
žetve, pao bi im u oči nepromjenljiv oblik zviježđa. Opazili su, 
da se svake noći diže ista zvijezda na istoj točki horizonta; di¬ 
vili su se tihom i pretočnom gibanju, koje podiže, uvijek u istom 
ritmu, nebrojena svjetlila nebeska, kao da je široko modro nebo 
kupola, okićena zlatnim čavlima, sa stožerom nad našom glavom. 
Čudili su se, da neke rijetke zvijezde izmiču zajedničkom pravilu 
i da se skiću među zviježđima: te zvijezde lutalice, ti planeti 
(zovemo ih: Venera, Jupiter, Mars i t. d.) idu istina poslušno za 
stadom zvjezdanim, no dižu se, kad izlaze, na različitima točkama 
horizonta. 1 Sunce i Mjesec pokazivali su iste pojave, koje i pla¬ 
neti. Eto, to su opazili haldejski poljodjelci, kad im je mozak 
postao sposoban za motrenje. 

U isto se vrijeme javljaju geometri, jer je nastala nužda, da 
se omeđaše polja: onaj, koji je prvi izmjerio daljinu dviju međaša, 
bio je prvi geometar. I tako su se zajedno rodile geometrija i astro¬ 
nomija, i morale su se međusobno pomagati. No, bez sumnje, 
moglo je ma i neumorno promatranje neba i gruba mjerenja 
geometra poroditi tek onu prvu, rudimentarnu (zametnu) nauku. 
Našlo se tada ljudi, koji su više razmišljali od svijeta i nadareni 
bili pronicavijim razumom. To su bili mudraci. Oni su sređali 
ova brojna opažanja, skupili ih u nekoliko kratkih formula i od 
tada postoji prava nauka. 

No nisu bili samo poljodjelci, vezani uz zemlju, začetnici 
nauke; bili su tu i nomadi-selci, goniči deva, koji su prolazili 
pustarama, fenički pomorci, koji su se zalijetali po Sredozemnom 
moru sve više na zapad, ili po Crvenom moru sve više na jug; 
u kratko svi, koji su putovali kopnom i morem. 

Jedna od glavnih vijesti, koje su donosili haldejskim Magima, 
bila je: oblik se zviježđa ne mijenja, kad čovjek mijenja mjesto 
na površini zemaljskoj. 

Ako je ikoja činjenica pobuđivala pažnju u velikih pomoraca, 
pobuđivala ju je za cijelo ova. Kad bi se smiono zaletili u vruće 


krajeve ekvatora, ili u burna maglovita mora, koja su se otvarala 
s onu stranu Herkulovih stupova, kakove li utvare nijesu morale 
salijetati junačku im dušu! Prema kojoj ih paklenoj rijeci nosi 
lađa, kakovim bajnovitim nemanima? Bliže li se možda krajevima 
Zemlje, gdje se mora ruše u vodopade? Ili ih čekaju take nove 
pogibli, da ih nije ni njihova bojazan mogla pojmiti? A tada bi 
ugledali nad glavom prijazne zvjezdice, koje im se smiješe, poput 
očiju prijateljskih. Što su više prodirali prema jugu, Sunce se 
svakog podneva uspinjalo sve više na nebo, Veliki Medvjed se 
naginjao sve niže k horizontu, a nove se zvijezde pokazivale. 
No sva su zviježđa sačuvala svoj nepromijenjen oblik kao sigurni 
vođi na povratku. 

Eto to su oni pričali prostodušno, kad bi se povratili u Tir 
ili Sabu. Ako su pokušali, e bi uvećali svoje junaštvo, da uve¬ 
ćavaju pogibli i pustolovine, nije im bilo ni na kraj pameti, da 
pričaju priče o pojavima nebeskim. 

Tako se događalo, da im prosti puk nije toga vjerovao, dok 
su im hvalisanja primali svi za istinu. Tako su na pr. Feničani, 
koji su prošli iz Sredozemnog mora u Crveno, ploveći oko Afrike, 
pripovijedali, da su imali neko vrijeme svoga putovanja (t. j. kad 
su plovili oko Kapa od zapada prema istoku) o podne Sunce 
na lijevu ruku. 

A dobri Herodot, koji vjeruje u Pigmeje, patuljke s glavom 
usred trupa, brižno dodaje, pošto je naveo tu vijest: „Ta svatko 
znade, da putnici obično pričaju više, nego što su vidjeli 11 . 

Ove su vijesti bez truna laži kupili mudraci haldejski, cen-, 
tralizirali ih na neki način, da o njima razmišljaju, a njihova je 
geometrija, kakogod je bila mlada, mogla doći do čudnijeh po¬ 
sljedica, kako ćete doskora čuti. 

Kada promatramo koji predmet, koju zgradu, pak im se 
znatno približimo, mijenjaju oni svoj prividni oblik; što je predmet 
bliže, to nam se čini većini, to je veći vidni kut, pod kojim ga 
vidi naše oko. Kad se pomaknemo na stranu, čini nam se, da 
se je i predmet pomakao, njegova se perspektiva mijenja. No 
odemo li u daljinu od 100 metara, a pomaknemo se samo za 1 
milimetar, ne zamjećuju naše oči nikakove očite promjene. No, 
kada se prođe cijelom površinom zemaljskom, zviježđa imaju 
uvijek svoj isti oblik: to znači, da su zviježđa rastavljena od nas 
tako golemim daljinama, da su spram njih neznatne dimenzije ze¬ 
maljske. To je bio eto prvi zaključak, do kojega su došli hal¬ 
dejski Magi. 

Pomorci su im i nomadi donosili i drugih dragocjenih po¬ 
dataka: govorili su, da obzorje ima posvuda, i u pješčanim ra¬ 
vninama pustare i na pučini morskoj, oblik kruga, kojemu je sre¬ 
dište oko putnikovo i koje se s njim mijenja. Pričali su, da je 
izbočenost mora, koja se tako očito vidi s obale, isto tolika i na 

otvorenom moru. Vođi su karavana pripovijedali jos, kad bi se 
vratili u Babilon, ili Memfis, da su iza toliko i toliko dana hoda 
ravno na jug naišli na selo, u kojem su zdenci bili jednom na 
godinu rasvijetljeni do dna. S pomoću geometrije mogli su od 
sada mudraci da tvrde, da je Zemlja okrugla i da izračunavaju 
približno njen polumjer. 

Trebalo je dakle, da se osnuje astronomija, motriti godine 
i godine što točnije nebeske pojave u jednom mjestu; trebalo 
je motriti nebeske pojave mijenjajući mjesto na Zemlji; trebalo 
je konačno stvoriti geometriju i upotrebiti je kod sinteze ovih 
raštrkanih motrenja. Poljodjelci su haldejski prvi motrili Ppj a yy 
na jednom mjestu i prvi mjerili geometrički; putnici su fenicki i 
semitski proučavali zvijezde u svim širinama; a Magi su haldejski 
složili u sustav ove rezultate stečene iskustvom, stvorili su geo¬ 
metriju, pronašli prva točna sredstva za motrenje i pokušali na¬ 
pokon da razumno sređaju sveukupne stečene fakte. To je ono 
trostruko suradništvo, iz kojega je izašla nauka haldejska. Iza 
koliko vijekova? Ne znamo toga jošte, no znademo za zaključke, 
do kojih je došla ta nauka, ili im se možemo bar doumiti s po¬ 
moću ostanaka tradicije, koje su nam sačuvali Grci. 

Kako su zvijezde silno udaljene od Zemlje, tako su silno 
daleko jedna od druge, jer bi ih inače motrilac sa Zemlje vidio 
sve u istom smjeru. Kako je dakle moguće da se zvijezde, koje 
su tako daleko, kreću u tako pravilnom gibanju, kakova je dnevna 
vrtnja i za to vrijeme mora proći svaka od njih krug s golemim 
polumjerom? Taj je pojav neshvatljiv, dok se svi ti pojavi tumače 
vrlo jednostavno, ako se uzme, da se Zemlja vrti oko svoje oso¬ 
vine za 24 sata od zapada prema istoku. I tako su Haldejci došli 
do toga, da prihvate vrtnju Zemlje oko svoje osovine. 

No nije to sve: rekli smo, da ima u poljani zvjezdanoj pla- 
neta-skitalaca, kojih se tijek ne pokorava, ako ga motrimo sa 
Zemlje, nijednom jednostavnom zakonu. Haldejci su nato došli 
na misao, da protumače te pojave tako, da su uzeli, da i Zemlja 
i planeti opisuju krugove, kojima je središte Sunce. Napustili su 
dakle obmanu geocentričku, da prihvate hipotezu heliocen- 
tričku. Upoznali su dvostruko gibanje Zemlje: Zemlja obiđe u 
jednoj godini u krugu oko Sunca, a uza to se okrene oko svoje 
osovine za jedan dan. Na taj su način oni stavili kuglu zemaljsku 
u isti red s ostalim planetima. Budući da napokon zviježđa ostaju 
za nas istoga oblika, ma kako golema bila staza Zemlje, to izlazi 
otale, da je polumjer toga puta (ipak golem prema polumjeru 
Zemlje) neznatan prema daljinama Zemlje od zvijezda. U kratko, 
Haldejci su poznavali posve točno Kopernikov sustav. 

Kojim su putovima došli oni do toga veličajnoga sustava? 
Naše nam povjesno znanje ne daje o tom točnih podataka. Vje¬ 
rojatno je, da je glavno kod toga bila intuicija. Haldejci su ku¬ 


šali bez sumnje da rastumače gibanja planeta s pomoću krugova, 
jer je krug iza pravca najjednostavnija crta. Za Sunce se čini, da 
u jednoj godini opiše krug oko Zemlje; obratno: Zemlja opisuje 
krug oko Sunca. Budući da planeti opisuju obzirom na Zemlju zamr¬ 
šene krivulje, ne opisuju li oko Sunca krugove? Vođeni tom smio¬ 
nom intuicijom mogli su se o tom i uvjeriti, jer ako su uzeli za 
planete pripadne daljine, mogli su sebi lijepo rastumačiti prividna 
gibanja planeta. No to su tek nagađanja. Neoborivo jest, da je 
bar tri tisuće godina prije nas, a možda i mnogo prije, znao 
mozak ljudski sakupiti sve stečene spoznaje, još rudimentarne, 
nesuvisle i raštrkane, da iz toga stvori onu divnu sintezu, koju 
zovemo Kopernikovim sustavom. 

Nema u povijesti nauke značajnije činjenice od ove. Ta ob¬ 
mana, po kojoj je Zemlja za naša sjetila središte i substratum 
immobile svijeta, ima gotovo nesavladivu moć. Da se uzmogne 
triumfalno pobijediti, trebalo je skršiti pravu intelektualnu anki- 
lozu roda ljudskoga. Za čudo je, da je to silno djelo mogla iz¬ 
vršiti tako mlada nauka. No još je čudnovatije, da se je ta ankiloza 
jednom skršena opet stvorila, te je trebalo 3000 godina, da joj 
se dođe konačno na kraj. I taj bi pojav bio neshvatljiv, da nije 
haldejska nauka krila u svojoj uredbi kobnu klicu ginuća i smrti. 

(Svršit će se.) 



Naša vinjeta na 177. strani prikazuje visoku brdinu Klek po fo¬ 
tografiji prof. D. Hirca. 

Mineralni alkohol. Kemijska industrija nastoji već od početka ovog 
stoljeća, da alkohol (špirit ili žestu), ocat, octenu kiselinu i druge spojeve, 
koji se odavle kemijski izvode, načini od „kamenja", da se na taj način 
plodine (korun, žito), koje su još uvijek glavni materijal za pripremu tih 
spojeva, mogu upotrebiti u druge svrhe. Ovog je ljeta prvi put praktički 
riješila ovo pitanje švajcarska elektrokemijska tvornica Lonza u Vispu 
(kanton Wallis). Radi se ovdje ukratko o tom, da se iz ugljena, vapnenca 
i vode, dakle iz nežive prirode, načini alkohol. — Poznato je već od naj¬ 
starijih vremena, da se žarenjem vapnenca u vapnenim pećima dobiva 
živo ili žeženo vapno. Ako se žeženo vapno žari ugljenom u električnoj 
peći, dakle izvrgne vrlo visokoj temperaturi (2500° do 3000° C), dobiva 
se u današnjoj elektrokemijskoj industriji veoma važan materijal, karbid. 
Njemački kemičar Wohler načinio je g. 1862. prvi put ovaj spoj; danas 
ima tvornica, koje dnevno priređuju 5COO kg. karbida, od čega ide najveći dio 
u ratne svrhe i za pripremu umjetnog gnojiva (vapnene salitre). Da se 
načini 1000 kg karbida, treba 1000 kg vapna i 700 kg antracita. — Dalji 

rmt od karbida do alkohola ide ovim redom: Ako se karbid polije vodom, 
razviia se acetilen, plin poznat kao izvor intenzivne svjetlosti. Acetilen se 
sad uvodi u vodenu otopinu živinih soli, kojoj se doda vruće sumporne 
kiseline. Kod toga spaja se acetilen s vodom u acetaldehid, a ovaj spoj 
soaia se s vodikom u alkohol, a s kisikom u octenu kiselinu. Princip ovog 
dobivanja alkohola iz acetilena preko acetaldehida postavio je vec g. 1881. 

Ni u popularnom prikazivanju ne može se uvijek potpuno mimoići 
upotreba kemijskih formula i jednadžbi. Poznata formula za vodu H, O 
kazuje, da se molekula vode sastoji od 2 atoma vodika (H) i. 1. atona ki¬ 
sika (6). Molekula acetilena (C 2 H 2 ) sastoji od 2 atoma ugljika (C) i - a ^°J? a 
vodika (H). Spajanje acetilena i vode u acetaldehid prikazuje jednadžba 
C, H, + Ho O = C 2 H 4 O, 

a dobivanje alkohola (formula C 2 H 6 O) iz acetaldehida i vodika jednadžba 
C, H t O + H, = C. 2 H 6 0. 

Elektrokemijska tvornica Lonza uređuje za kemijsko dobivanje alko¬ 
hola ogroman namještaj, za koji su proračunatu troškovi od 7 milijuna 
franaka. Rad u tvornici ima početi u jeseni 1918. Isprva ce se proizvoditi 
godišnje 7500, a poslije 10.000 tona alkohola, čime ce se poknO sav uvoz 
alkohola iz inozemstva, koji stoji Svajcarsku svake godine oko 4,000.000 fr. 
— Velike množine vodika, koji je nuždan kod ove fabrikacije, dobivat ce 
tvornica elektrolizom vode. Za 1 tonu čistog alkohola trebat ce 2 tone 
karbida i 500 m 3 vodika, a za njihovu pripremu potroši se 11.000 kilovat- 
sati struje. U svemu treba za 1 tonu čistog alkohola 2 / 2 t. ugljena, 4 t. 
vannenca i 11.000 kilovatsati struje. — Ovo dpbivanje alkohola smatraju 
epohalnim događajem u kemijskoj industriji. Čovjek je načinio cisto ke¬ 
mijskim putem tvar, koja se dosad mogla priređivati jedino iz škroba, 
što nastaje u biljci životnim procesom. Tvornice karbida, kojima stoji na 
raspolaganje jeftina struja iz centrala s vodenim jDOgonom, moći ce pro¬ 
izvoditi velike količine špirita, što treba za kuhanje, rasvjetu i za pogon 
motora i automobila bez obzira na to, da li usjevi bolje ili lošije rode. 
Kod nas postoje dvije tvornice karbida: u Šibeniku i u Jajcu. 

Električna peć. Slika na str. 197. prikazuje električnu peć za dobi¬ 
vanje karbida (isp. pređašnju bilješku o mineralnom alkoholu). U sredini 
peć! nalazi se lončić od grafita sa smjesom od stucenog vapna i ugljena, 
a u tu su smjesu utaknuta dva štapa od ugljena, kojima se dovodi elek¬ 
trična struja. Između oba ugljena nastaje lučni plamen pod čijom se vi¬ 
sokom temperaturom spaja ugljen i vapno u karbid. Ispod peci jesu na¬ 
slikana njezina vrata s prozorom od tinjca, kroz koji se može cio proces 

m0tnt Zanimljiv se događaj zbio, kad je prvi put uspjelo u električnoj 
peći načiniti karbid. Willson, kemičar u jednoj američkoj tvornici alumi- 
nha htio je, da spomoću visoke temperature u elektr. peci načini umjetne 
d amante i jednog mu je dana uspjelo, da stali ugljen i vapno No kad 
se rastaljena masa skrutila, vidjela se nekakva nelijepa tvar, slična koksu. 
Razočaran s neuspjeha naložio je Willson radnicima, da iznesu masu na 5 
X no kad su je istresli u splaku na dvorištu, digla se ogromna gusta 
maski Pošto se ta magla digla nad tvorničku pec, iz koje je sukljao 
plamen, nastala je tako žestoka eksplozija, da su na dvije milje daleko 
raspucali svi prozori. Kemijskim se istraživanjem ustanovilo, da je dobi¬ 
vena tvar karbid, spoj što ga je 40 godina prije drugim putem načinio 

* Ime aldehid načinio je poznati kemičar Liebig od početnih slogova 
u nazivu „alkohol dehydrogenatus“, što znači alkohol, komu J.®L 
nekoliko atoma vodika. Kod tog spajanja, koje nije ovako jednostavno, 
ima sumporna kiselina važnu ulogu. Nastaju naime zamršeni spojevi, koji 
daju svojim raspadanjem acetaldehid. 



Wohler. Plin, koji je prouzročio eksploziju, bio je acetilen. — Električna 
peć služi još osobito u industriji aluminija, karborunda i čelika, a rabila 
je i franceskom kemičaru Moissanu za pravljenje diamanta (vidi o tom: 
F. Tućan, Umjetni dragulji, Priroda, 111, 1913., str. 123.) 

Kako se može bez leće uvećati fotografska snimka? U Americi 
načinio je J. Lotka aparat, s kojim se može uvećati fotografska snimka 
zgodnijim načinom, negoli što se to još sada čini uporabom leće. Nova 
se metoda sastoji u slijedećem: Negativ, što se ima uvećati, pomiče se u 
zatvorenom ormariću pred izvorom svjetlosti, koji ima objik uske puko¬ 
tine, te rasvjetljuje dakle samo uski trak ploče. Iza negativne ploče po¬ 
miče se istodobno s njom, ali s većom brzinom, druga fotografska ploča, 
na kojoj se dobije u jednom smjeru razvučena pozitivna slika, naime na 
njoj su sve crte, što stoje okomito prema pukotini, uvećane u istom 
omjeru, a crte u smjeru pukotine su nepromijenjene. S dobivenom pozi¬ 
tivnom slikom se postupak ponovi; ona dolazi na mjesto prijašnjeg nega¬ 
tiva, ali u položaju zakrenutom za 90°. Na novoj ploči dobiva se pravilno 
uvećana snimka. Ovakav način uvećavanja ima više prednosti; cijelo je 
polje jednoliko rasvjetljeno, slika i original su geometrijski slični, nema 
razvučenih i nejasnih dijelova i t. d. Jednostavan i jeftin aparat za ovakvo- 
uvećavanje je u Americi zaštićen patentom. 

Novi način dobivanja kuhinjske soli. Najveći dio naše soli dobiva 
se na poznati način, da se kamena sol, u kojoj ima obično vapnenca, 
sadre i gline, rastopi u vodi, a zatim se solna rastopina „slan]aca kuha 
u velikim plitkim tavama. Budući da se sol u vreloj i hladno] vodi na- 
jednako topi, a primjese se ne vladaju tako, počet ce se izlučivati leci 
soli, čim se kuhanjem postigne zasićenje. Sad se izieđena sol iz tava izbici, 
iscijedi i osuši u vrućim komorama (varena sol). 

U novije je vrijeme nađen novi način dobivanja, taljenjem nečiste 
kamene soli. U grude razmrvljena kamena sol dolazi u prostor nad dvo- 
spratnom regenerativnom peći.* Iz tog prostora padaju grude u gornji sprat 
peći, gdje se sol rastali (talište 776’ C) i curi u donji dio peci, dok gore 
zaostaj u nerastaljene primjese, koje se nakon nekog vremena grab ljama uklone. 
Kad se dolje sakupila dovoljna množina soli, duva se 20 mmuta kroz ra- 
staljenu masu uzduh. Tim izgote sve organske sastavine, a cestice zeljeza 
i gline odnese struja uzduha na dno peći. Sada se cista i prozirna rasta- 
ljena sol pusti, da teče u tave, koje se okreću. U njima su okomito po¬ 
stavljena mala željezna miješala, koja lome masu, sto se ohlaluje, u sjajna 
bijela lećana zrnca. Napokon se u situ razmrvi sol u jos sitnija zrnca i 
prosiie. Ovakva sol ima nešto veću specifičnu težinu negoli obična sol, 
nešto se slabije topi i slabije prima vlagu. Organskih primjesa nema, a 
s higijenskog gledišta je bez prigovora. Računa se, da odrastao čovjek 
potroši dnevno 15 grama soli. U tolikoj količini soli, koja je dobivena 
opisanim načinom, ima 0 - 25 g sadre, 0 42 g vapna i 0’64 g natrijeva karbo- 
nata. Dobivanje soli ovim postupkom provodi se vec 4 godine u Heubronnu. 



Gosp Petru Berberovtću — U ti i, Boka. Vi nam se jadate, da ste 
htjeli kuhati sapun od voska, koji dolazi u trgovinu kao voštane svijeće, 
pi Vam nije pošlo za rukom. Vi želite znati, da li taj materijal uopće 
valja za pravljenje sapuna. Sumnjamo, da će te se radovati našem odgo¬ 
voru. Valja prije svega znati, što je sapun, pa da upoznamo prilike, u 
kojima može da nastane. Zapitamo li kemičara, reći ce nam, da sapunom 
nazivamo spojeve organskih, naročito t. zv. „masnih kiselina s anorgan¬ 
ski tuži naU Dakle" je sapun u neku ruku „so'T koja nastaje neutraliza¬ 
cijom — recimo — natrijeve lužine (natrijevog hidroksida), s kojom iz¬ 
među „masnih 11 kiselina (a to su: palmitinska, steannska i uljena kiselina). 
U trgovini se prodaje natrijev hidroksid, obično veoma nečist, ili samo 
kao ,,lužina 11 ili kao „lužni kamen 11 (Laugenstein). Ovdje navedene „kise¬ 
line 11 nazivamo „masnima 11 , jer čine glavnu sastavinu sviju masti, kojima 
se služimo u svakidanjem životu. U običnoj su svinjskoj masti, u loju, u 
maslu i u biljevnim uljima spomenute kiseline kemijski vezane o gli¬ 
ce r i n. Takve kemijske spojeve nazivamo gli ceri dima ili naprosto 
mastima. A što su voštane svijeće? Napravljene su iz cerezina ili 
ozokerita (a to je vosak, koji kopaju iz zemlje), kojemu primiješaju po¬ 
malo običnog parafina. Kemičar nam veli, da je i sam cerezin neka 
vrsta t. zv. „parafina 11 , koji su u blizom srodstvu s petrolejem ili ka¬ 
menim (mineralnim) uljem. U kemiji nazivamo ove spojeve općenito 
ugljo vodicima. Oni mogu da budu plinovi, kao sto je na pr. ace- 

* Sie nensova regenerativna peć grije se vrućim plinom, što se razvija 
u posebnoj peći, nazvanoj „generator 11 . S ovakvim se pećima služe kod 
dobivanja najbolje vrsti željeza. 

tilen (koji dobivamo pomoću običnog karbida i vode) ili kao neki 
drugi, što ih imade u rasvjetnom plinu. 

Ali imade i tekućih ugljovodika: sam petrolej sastoji iz smjese takovih 
spojeva. U krute ugljovodike ubrajamo osim ozokerita, još i nekoliko drugih 
vrsta „parafina 11 . Ove spojeve ne možemo pretvoriti pomoću lužina u sa¬ 
pune, jer ne čine s njima nikakovih kemijskih spojeva, soli. Evo Vam 
razloga, zašto se ne može olakim načinom skuhati sapun od kupovnih 
voštanih svijeća. T. V. 

M. Grkčević — Oštri zid. Pitate nas, da li i najgornji zeleni dio 
repe okruglice i korenjače asimilira? Asimilacija je u tom dijelu biljke 
vrlo neznatna i ima valjda samo lokalnu važnost. 

A. Hrdy — Most ari. Sva je prilika, da se u Vašem slučaju ne 
radi ni o čem drugom nego o razlici između živog i obamrlog drva, što 
bismo Vam mogli točno reći, ako nam to drvo pošaljete. 

Lastavica u krčmi. Ima u mom selu dućan s krčmom. Ovoga pro¬ 
ljeva uletio lastavičji par ravno kroz prozor u krčmu i začeo graditi gni¬ 
jezdo o gredi pod stropom, i dogradili ga. Gospodar ih pustio na miru; 
jedan je prozor danju za njih uvijek otvoren. Mladi cvrkuću. Stari bez 
straha ulijeću i izlijeću kao da i ne vide ljude, što se zabavljaju, žamore 
i skoro glavom dotiču gnijezdo. — Noću su svi prozori zatvoreni; dok 
jedna ptica sjedi u gnijezdu, druga noćiva na okviru slike. 

Ovaj slučaj imade još jednu zanimljivu osobitost; iznosim je kao 
novi prilog k povijesti života ptičjega. Pod gnijezdom naime, pa ni kod 
slike nema lastavičjih izmetina. Roditelji lastavičji danju uopće ne blate u 
krčmi. Stari su opaženi par puta rano izjutra, kako s poda u kljunu iznose 
svoj izmet napolje, a ja sam na svoje oči vidio, gdje lastavica iz gnijezda 
iznosi izmet mladih ptića. Dok se u drugim prilikama, pod strehom, u 
staji nađe uvijek pod lastavičjim gnijezdom njihova izmeta, evo kod naše 
rusogrle lastavice u krčmi toga nema. Kako da se shvati ta činjenica? 
Ona nas sili, da priznamo životinjama uopće stanovit stepen inteligencije, 
sposobnost prosuđivanja i mišljenja. Prema tome nije psihički život u 
životinja tako ukočen i sadržajem toga života nijesu samo slijepi nagoni. 

/. Rukavina. — Dapci- 

Neoprezno jato. Jednoga vedrog, sunčanog ljetnog dopodneva spu¬ 
stiše se po okolini mojega sela velika i gusta jata šarenih i brbljavih čvo- 
raka. Krošnje dudova i bazga savijahu se pod teretom veselih i raspoja¬ 
sanih gostiju, a niti njive, zasijane lijepo uzraslim kukuruzima, ne ostaše 
prazne, već se i one napuniše krikom, vikom i žamorom. Sve oživi u tili 
čas, pa šljivici, bašte i stanovi poprimiše^ neki svečani, blagdanski izgled. 
Ne mogavši u toj prilici, koja mi se pružaše, zatomiti svoje lovačke strasti, 
prebacim preko ramena torbu i „floberticu 11 i krenem pravcem prema našoj 
livadi, koju smo imali nedaleko savskog nasipa, u nadi, da ću negdje naći 
prikladno mjesto da ih lovim iz zasjede. Na jednoj strani prema Savi 
opazim tri velika duda uporedo zasađena pokraj nekog stana, a na njima 
mnoštvo čvoraka, kako oblijeću, skaču i marljivo prebiru slatke i dozrele 
dudinje. Krenem prama njima i gotovo neopažen zaklonim se iza prvog 
dudovog debla. Nad menom vrije, reć bi još jače i zaglušnije, a koji bi 
me iza lista spazio, malo bi me radoznalo pogledao i odmah se sakrio u 
sigurnije mjesto. Nanišanim u jednoga, oborim ga, društvo se utiša, a kada 
se ja ne pomakoh, da se ne odam, zaori gozba dalje. Kada mi se učinilo 
nezgodno da ovdje dulje stojim, pretrčim do drugog debla. Spazivši ih 
nekoliko na jednoj grani, gdje sjede poredani jedan do drugoga, na¬ 
nišanim i oborim tri. Kada sam ubio nekoliko i na trećem deblu, privučem 
se ponovno do prvog i stanem razgledati. Jato još uvijek tu, nitko se ne 
buni. Njekoji tek dade znak pozornosti, nekoliko ih se i digne, ali opet 
se spuste svi oko istog mjesta. Pogađajući tako jednog po jednog napuni 
mi se prilično torba i nabrojim 21 komad. Dvadeset i drugog nanišanim, 

valjda više od obijesti nego od kakove „lovačke 11 vještine, kuglom (jer 
sam dosada sačmu upotrebljavao), ranim ga u krilo i kad ovaj odskakuta 
u travu, pojurim za njim. Uočivši me svi, gdje oboružan hvatam ranjena 
im druga, digoše se jakim šumom krila kao na znak svi najedanput u 
zrak i odoše drugim pravcem. 

Kakovom životnom radošću morala su biti ispunjena ta mala i živa 
srca, koja su bez slutnje na pogibao usprkos pucanja ostala dugo nehajna 
i nepomućena u krošnjama rodnoga duda? Ili ih je veselost zbog zelena 
svijetla i slatkih sokova mogla toliko oslijepiti i obezumiti, da ih i smrt 
onih, koji su padali, nije užasavala? Možda. Danas su ta velika jata rijetka. 
Preko naših nedoglednih i ravnih njiva i livada ožarenili suncem i bojama 
putuju samci po nekoliko njih, bezglasno i žurno kao da se više nikada, 
nikada u takovu veselju vratiti ne će. Jzb. — Zemun. 


y*ir| a nigfcjA vrlo rado udovoliifi svim onim 
n I JELI DlJrlU premnogim narudžbama, ali ne 
možemo, jer je čitava ovogodišnja naklada „Prirode" sa svojih 

primjeraka POTPUNO RASPAČANA. 

To je pojava, koja nas napunja najvećom vjerom u našu 
snagu, pojava koja rječito zbori, da je naše nastojanje oko 
popularizacije prirodnih nauka naišlo u svim slojevima hr¬ 
vatskoga naroda na potpuno razumijevanje i odobravanje. 
Sve posiže danas za „Prirodom" u tvrdoj vjeri, da <e u njoj 

naćiokrepe A| A C A TE7UIA vazda je bila da 
i pobude. PIHJH I ChtlTJH damo hrvatskom 

narodu štivo, koje će ga zadojiti modernim, slobodoumnim 
duhom, i ta težnja našla ie odjeka, jer se oko „Prirode" okupilo 
sve, što ima ljubavi za lijepo, dobro i istinito. Naša odluka, da 

Slr'SŽ POVISIMO PRETPLATU 

na 8 K (za đake i učitelje pučkih škola 5 K) naišla je jednako 
na odobravanje, jer eto gdje danomice stižu listovi uredni¬ 
štvu, koji odobravaju taj naš korak, naglašujući, da je do- 
sadanja pretplata za „Prirodu" bila zaista premalena. Nas 
to bodri, jer vidimo, da je ljubav za prirodne nauke uhva¬ 
tila čvrst korijen u našem narodu. Uz takvo razumijevanje i 

imati uspjeha. PRETPLATNICI NAŠI! 

Uzdržite tu ljubav za „Prirodu" i nadalje, njetite je u srcima 
svojih prijatelja i znanaca, pa će vam biti zahvalan svako, 
komu je stalo do kulturnog pridignuća našeg naroda. 


Sadržaj. Članci: Dr. A. Heinz: Bjelolist i njegova braća. 177 
— J.Michelet: Jaje; prevela Zdenka Smrekar. 182. — Dr. V. Vouk: Cvijeće u 
zimi. 185. — Paul Painleve: Od Pitagore do Newtona. 190. — Pab ircL 
195. — Razgovori, 198. — Htjeli bismo .. . 200. 


Vlasništvo i naklada društva. 


Tisak kr. zem. tiskare u Zagrebu. 

HRVATSKA POLJODJELSKA BANKS D. D. 

Centrala: Zagreb, Prerado viceva ul. br. 5. 

Podružnice: Rijeka: Ugao Via della Torre i Via del,Porto. Sarajevo: Če- 
maluša ulica broj 58. — Ispostave: Bribir, Čabar, Hreljin. 

Dionička glavnica K 3,000.000— Pričuve K 1,017.000-— 

Ulošci preko K 15,000.000 

Prima uloike na knjižnice i na tekući račun te Ih ukamaćuje najpo¬ 
voljnije. 

Bavi se sa svim poslovima, koji spadaju ii bankovnu struku, na¬ 
pose eskomptlra mjenice, podjeljuje zajmove, na vrijednosne papire i 
robu, kupuje 1 prodaje vrijednosne papire, strani novac (valute), čekove, 
doznake na tu- i inozemstvo itd. 

Matica je od preko 350 hrvatskih seljačkih zadruga, koje broje oko 
40.000 članova. Svi ti članovi jamče cijelim svojim imetkom, vrijednim 
preko 120 milijuna kruna, neograničeno za vjeresiju zadruge. Osniva za¬ 
druge u svim krajevima domovine. 

Kupuje dobra za parcelacije i kolonizacije, a preuzima i komisio- 
nalno prodavanje istih. 

Dobavlja sve vrsti gospodarskih potrepština 

kao: vršaće stroje, mlatila, kosilice, runila, okapala, plugove, sječkarice, 
peronospora-štrcaljke, preše i runila za grožđe i druge sprave, zatim ga¬ 
licu, liko, sumpor itd. 

Prodaje sve vrsti umjetnih gnojiva, napose: Thomasovu drozgu, 
kajnit, superfosfat, kalijevu sol, čilsku, salitru itd. — Sve to Iz prvih tvor¬ 
nica i uz najpovoljnije uvjete. — Dnevna sveza s Amerikom. 


■ mimMimMim imm 

Preporučujemo: 

1. C. FLAMMAR10N: Pripovijest O repatici; cijena K 1’50 

(za pretplatnike i članove 1 K). 

2. E. S. THOMPSON: Arno i drugi junaci; cijena K 240 

(za pretplatnike i članove K D60). 

3. Bošković-kalendar za g. 1918., ujedno je to i priručnik 

iz astronomije. Cijena 2 K (za pretplatnike K P40). 
Naručuje se uz unapred poslani novac kod uredništva „Prirode", Zagreb. 

Sanatorij xx Zagrebu 

zdravstveni zavod uređen najmodernije za sve opera¬ 
tivne, unutarnje, očne i kožne bolesti, za porode, kao 
što i za lake živčane bolesti, te n opće za bolesnike, 
kojima bi radi teških, njihovih bolova, visoke starosti 
ili manjkave kućne njege ovakov zavod bio poželjan. 

Od primitka su isključeni slučajevi pošasnih bolesti i umobola. — Za 
pobliže informacije obratiti se na ravnateljstvo zavoda Jelisavina ul. 18. 


Kupujte E. S. Thompson: Arno! 

Utemeljena god. 1868. 



Utemeljena god. 1868. 



Ilica broj 3. 


ZAGREB 


Hica broj 3. 


Dionička glavnica 13-4 milijuna kruna 
Pričuve 5,6 milijuna kruna 

§ 

Banltovni odjel. 


Eskomptlra mjenice i devize. 

Prima novac na ukamaćenje na 
uložne knjižice, doznačnice ili teku¬ 
ći račun, te doznačuje isplaćivanja 
na sva tržišta tu i inozemstva. 

Izdaje kreditna pisma na tu i 
inozemstvo. 


Preuzima u pohranu vrijedno¬ 
sne papire i stavlja strankama na 
uporabu posebno uredjene bla¬ 
gajne (Sate-Depot) pod ključem 
same stranke i suzatvorom zavoda 
uz umjerenu pristojbu. 


Odio za Šumske poslove. 


Podržaje vlastite pilane za 
proizvodnju svih vrsti hrastove i 
bukove rezane gradje. 

Podržaje Ijužtionu za proiz¬ 
vodnju paccoha. 


Mj enj aonioa. 


Kupuje i prodaje vrijednosne 
papire. 

Kupuje i prodaje inozemni ko¬ 
vani i papirni novac. 

Isplaćuje predujmove na zalog 
vrijednosnih papira. 

Unovčuje kupone te izžrebane 
papire i srećke. 

Prodaje na obročnu otplatu 
srećke svake vrsti po jedan ili po 


Hlpotekarni odjel 


Podjeljuje na zemljišni posjed, 
a u većim gradovima i na najamne 
kuće Hipotekarne zajmove na 
amortizaciju. 


Podružnice: u Osijeku, u Vinkovcima i Petrinji. 
Javno skladište u Zagrebu. 


% 


Kupujte „Boškovič-kaleudar^za g. 1918.! 


Proizvadja exportne klade gg 

i drva za gorenje na veliko 9 

i t d. ffe 

Financira iumsk« poslove. B 


više komada prema izboru kupca 
s bezodvlačnim pravom igre. 

Prodaje vlastite 47 5 % založ- 
nice koje su pupilarno sigurne, 
sposobne za svake vrsti jamče¬ 
vine, kao i za vojno rženldbene 

{ amčevine, te su vrlo podesne za 
:oristonosno ulaganje prištednja. 

Obavlja besplatno evidencu 
žrebanja srećaka i drugih žreba- 
nju podvrženih papira. 


Podjeljuje na temelju gradjevnih 
nacrta i troškovnika u većim gra¬ 
dovima Amortizacione zajmove 
kao gradjevne vjeresije. 


